laion/Wikipedia-Exotic huggingface dataset:
ডাব বালুচান

ডাব বালুচান (উর্দু: ڈب بلوچاں‎‎), পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ। ইউনিয়ন পরিষদটি পিপলান তহসিলের প্রশাসনিক উপবিভাগ হিসেবে কাজ করে থাকে। "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।
দাউদ খেল

দাউদ খেল (উর্দু: داؤُدخيل‎‎), পাকিস্তানের পাঞ্জাব প্রদেশের মিয়ানওয়ালী জেলার একটি শহর। শহরটি ২০৭ মিটার উচ্চতায় 32°52'60N 71°34'0E দ্রাঘিমাংশে অবস্থান করছে। শহরটির জনসংখ্যা প্রায় ১লাখের মত। যার মধ্যে থেকে প্রায় ৭০% জনসংখ্যা শহুরে এলাকায় বসবাস করে এবং ৩০% উপনিবেশিক গ্রামে বসবাস করে থাকে। "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  "Daud Khel"। Daud Khel।
শ্বাসাঘাত

ধ্বনিতত্ত্বের পরিভাষায় শ্বাসাঘাত বা প্রস্বর (ইংরেজি: Accent বা Stress) বলতে কোনও শব্দে বা শব্দের অংশবিশেষ তথা সিলেবলে স্বাভাবিকভাবে খানিকটা জোর দিয়ে উচ্চারণ করার ঘটনাকে বোঝায়। যেমন ইংরেজি ভাষাতে democracy শব্দটিতে দ্বিতীয় সিলেবলটিতে শ্বাসাঘাত পড়ে, কিন্তু democratic শব্দটিতে তৃতীয় সিলেবলে শ্বাসাঘাত পড়ে। যেসব সিলেবলে এই জোর পরিলক্ষিত হয় না, বলা হয় তারা প্রস্বরহীন বা শ্বাসাঘাতহীন (ইংরেজি ভাষায় unaccented বা unstressed)। সব ভাষাতেই শ্বাসাঘাতের বিভিন্ন নির্দিষ্ট বিন্যাস থাকে; এই বিন্যাসকে বলা হয় প্রস্বরীকরণ বা শ্বাসাঘাতীকরণ (ইংরেজি ভাষায় Accentuation)। শ্বাসাঘাত নিয়ে গবেষণাকে বলা হয় শ্বাসাঘাততত্ত্ব (ইংরেজি ভাষায় Accentology)। শ্বাসাঘাতের সময় বক্তার উচ্চারণের শক্তি বা বল বেশি হয়, বহির্গামী বায়ুপ্রবাহের পরিমাণ বৃদ্ধি পায় এবং বাগযন্ত্রের পেশীগুলি টানটান হয়। ধ্বনিগতভাবে পার্শ্ববর্তী সিলেবলগুলির তুলনায় শ্বাসাঘাতবিশিষ্ট সিলেবলের শব্দপ্রাবল্য তুলনামূলকভাবে বেশি হয়। শ্বাসাঘাত পড়া সিলেবলটি উঁচু সুরে এবং সাধারণের চেয়ে দীর্ঘ সময় ধরে উচ্চারিত হতে পারে। শ্বাসাঘাতের বিভিন্ন মাত্রা নির্ধারণ করা সম্ভব। সাধারণত প্রাথমিক, গৌণ এবং দুর্বল --- এই তিন ধরনের শ্বাসাঘাতকে চিহ্নিত করা হয়। * আন্তর্জাতিক ধ্বনিমূলক বর্ণমালাতে সিলেবলের আগে উপরে একটি উল্লম্ব রেখাংশ বসিয়ে প্রাথমিক শ্বাসাঘাত, এবং আগে নিচে একটি উল্লম্ব রেখাংশ বসিয়ে গৌণ শ্বাসাঘাত বোঝানো হয়। যেমন- ইংরেজি syllabification শব্দটি এভাবে আন্তর্জাতিক ধ্বনিমূলক বর্ণমালাতে লেখা হয়: [sɪˌlæbəfɪˈkeɪʃən]।
পাত্রিক ভিয়েইরা

পাত্রিক ভিয়েইরা (জন্ম: ২৩ জুন ১৯৭৬) হলেন একজন ফরাসি পেশাদার ফুটবল ম্যানেজার এবং প্রাক্তন ফুটবল খেলোয়াড়। তিনি বর্তমানে নিসের ম্যানেজারের দায়িত্ব পালন করছেন। পাত্রিক ভিয়েইরা তার প্রজন্মের অন্যতম সেরা খেলোয়াড় হিসাবে বিবেচিত হন। ১৯৯৪ সালে কানের খেলার মাধ্যমে তাঁর ক্যারিয়ার শুরু করেছিলেন, যেখানে তিনি তার অভিষেকের মৌসুমে বেশ কয়েকটি আকর্ষণীয় পারফরম্যান্স প্রদর্শনের মাধ্যমে তিনি এক বছর পরে সেরিয়ে আর ক্লাব মিলানে পাড়ি জমান। ইতালিতে তিনি তার প্রথম মৌসুমটি অনেকটা ব্যর্থ ছিল এবং মূলত তিনি উক্ত ক্লাবের সংরক্ষিত দলের অংশ ছিলেন। অতঃপর ১৯৯৬ সালে, প্রায় ৩.৫ মিলিয়ন ইউরোর বিনিময়ে তিনি তার দেশীয় আর্সেন ওয়েঙ্গারের সাথে প্রিমিয়ার লিগের ক্লাব আর্সেনালে যোগদান করেছিলেন। তিনি ২০০১ সালে অনুষ্ঠিত ফিফা কনফেডারেশন্স কাপের ফাইনালে জাপানের বিপক্ষে জয়ী গোলটি করেন যেখানে ফ্রান্স ০-১ গোলে জয় পায়। লিগ কাপে, চ্যারিটি শিল্ড এবং সুপারকোপা ইতালিয়ানা অন্তর্ভুক্ত। "Décret du 24 juillet 1998 portant nomination à titre exceptionnel" [Decree of 24 July 1998 appointing on an exceptional basis]। Journal Officiel de la République Française (French ভাষায়)। 1998 (170): 11376। ২৫ জুলাই ১৯৯৮। PREX9801916D। সংগ্রহের তারিখ ২৪ আগস্ট ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) "2006 FIFA World Cup Germany: List of players: France" (পিডিএফ)। FIFA। ২১ মার্চ ২০১৪। পৃষ্ঠা 11। ১০ জুন ২০১৯ তারিখে মূল (PDF) থেকে আর্কাইভ করা। সংগ্রহের তারিখ ৩ সেপ্টেম্বর ২০১৮।  "Player Profile: Patrick Vieira"। Premier League। সংগ্রহের তারিখ ৩১ জুলাই ২০১২। [স্থায়ীভাবে অকার্যকর সংযোগ] ন্যাশনাল-ফুটবল-টিমস.কমে "Patrick Vieira"। ন্যাশনাল ফুটবল টিমস। বেঞ্জামিন স্ট্রাক-জিমারমান। সংগ্রহের তারিখ ৮ জুলাই ২০১১।  Patrick Vieira – Century of International Appearances. Rsssf.com (১৬ July ২০০৯). Retrieved on ৮ July ২০১১.
সনাতন গল্প

সনাতন গল্প হল মাসুম আজিজ রচিত ও পরিচালিত ২০১৮ সালের বাংলাদেশী নাট্যধর্মী চলচ্চিত্র। এটি মাসুম আজিজ পরিচালিত প্রথম চলচ্চিত্র। ছবিটি বাংলাদেশ সরকারের অনুদানে নির্মিত। ছবিটিতে দাদন প্রথা ও মহাজন সংস্কৃতি চিত্রিত হয়েছে। এতে প্রধান চরিত্রে অভিনয় করেছেন মাসুম আজিজ, উৎস জামান, তাহমীনা কৃতিকা, জয়রাজ, তুষার মাহমুদ ও সাবিহা জামান। এটি উৎস জামান অভিনীত প্রথম চলচ্চিত্র। ছবিটি ২০১৮ সালের ১৯শে অক্টোবর মুক্তি পায়। ২০১৯ সালে ঢাকা আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয় এবং সমালোচক শাখায় সেরা চলচ্চিত্রের পুরস্কার অর্জন করে। মাসুম আজিজ উৎস জামান তাহমীনা কৃতিকা জয়রাজ তুষার মাহমুদ সাবিহা জামান সুলতানা খ.ম. কামরুজ্জামান মাজেদ আখতারুজ্জামান দায়েম আব্দুল হাই আফাজ উদ্দিন ইমন শুদ্ধ ঋভু মাসুকা সনাতন গল্প নির্মাণের জন্য পরিচালক মাসুম আজিজ ১৯৯৬-৯৭ অর্থবছরে বাংলাদেশ সরকারের নিকট থেকে ১১ লাখ ২৫ হাজার টাকা অনুদান বরাদ্দ পেয়েছিলেন। এছাড়া সেসময়ের নিয়ম অনুসারে বাংলাদেশ চলচ্চিত্র উন্নয়ন কর্পোরেশন (বিএফডিসি) থেকে আরও ১০ লাখ টাকা সহায়তা পাওয়ার কথা ছিল। ১৯৯৭ সালে সাথে বাংলাদেশ তথ্য মন্ত্রণালয়ের সাথে আজিজের চুক্তি হয়। বরাদ্দের টাকা পাওয়ার পূর্বেই তিনি ছবিটির দৃশ্য ধারণ শুরু করেন। শুটিং শুরু হয়েছিল পাবনায়। সে সময়ে ছবিটির প্রধান চরিত্রগুলোতে অভিনয় করছিলেন রওশন জামিল, শমী কায়সার, তৌকীর আহমেদ, নাজমা আনোয়ার, শহীদুল আলম সাচ্চু, ও ফজলুর রহমান বাবু। প্রথম কিস্তিতে তিনি তথ্য মন্ত্রণালয় থেকে ৩ লাখ ৭৫ হাজার টাকা পান। ছবিটির ২৫ ভাগ দৃশ্য ধারণের পর প্রশাসনিক ও আর্থিক জটিলতার কারণে শুটিং বন্ধ হয়ে যায়। পরবর্তী কালে ২০১৬ সালে তার বরাদ্দের বাকি টাকা (৮ লাখ) পান এবং বিএফডিসির নতুন নিয়ম অনুযায়ী সেখান থেকে কোন সহায়তা পান নি। পুরনো অভিনয়শিল্পীদের নিয়ে ধারণকৃত দৃশ্য ও ফুটেজ বাদ দিয়ে ২০১৭ সালে পুনরায় নতুন করে আবার নতুন অভিনয়শিল্পীদের নিয়ে দৃশ্য ধারণ করা হয়। নতুন করে ধারণকৃত ছবিটিতে অভিনয় করেন মাসুম আজিজ, সাবিহা জামান, উৎস জামান, জয়রাজ, তুষার মাহমুদ, তাহমীনা কৃতিকা প্রমুখ। এই ছবিটি চলচ্চিত্রে আত্মপ্রকাশ করেন মাসুম আজিজের পুত্র উৎস জামান। নতুন করে ছবিটির দৃশ্য ধারণ করা হয় পাবনা জেলার ফরিদপুর, রূপগঞ্জ ও মানিকগঞ্জে। সনাতন গল্প ছবিটি ২০১৮ সালের ১৯শে অক্টোবর পাবনার মধুমিতা প্রেক্ষাগৃহে মুক্তি পায়। ঢাকা আন্তর্জাতিক চলচ্চিত্র উৎসব বিজয়ী: শ্রেষ্ঠ সমালোচক ফিপ্রেসি জুরি পুরস্কার - সনাতন গল্প (মাসুম আজিজ) "পর্দা নামল পুরস্কার দেওয়ার মাধ্যমে"। দৈনিক প্রথম আলো। ১৯ জানুয়ারি ২০১৯। সংগ্রহের তারিখ ২১ জানুয়ারি ২০১৯।  "২২ বছর পর মুক্তি পেতে যাচ্ছে 'সনাতন গল্প'"। সারাবাংলা.নেট। অক্টোবর ১০, ২০১৮। সংগ্রহের তারিখ ২১ জানুয়ারি ২০১৯।  "অবশেষে 'সনাতন গল্প'"। দৈনিক প্রথম আলো। ২১ অক্টোবর ২০১৮। সংগ্রহের তারিখ ২১ জানুয়ারি ২০১৯।  "আন্তর্জাতিক চলচ্চিত্র উৎসবের সমাপ্তি"। দৈনিক জনকন্ঠ। ১৮ জানুয়ারি ২০১৯। সংগ্রহের তারিখ ২১ জানুয়ারি ২০১৯। [স্থায়ীভাবে অকার্যকর সংযোগ] বাংলা মুভি ডেটাবেজে সনাতন গল্প
বর্ধিত উপগ্রহ উৎক্ষেপক যান

বৰ্ধিত উপগ্ৰহ উৎক্ষেপণ যান (ইংরেজি: Augmented Satellite Launch Vehicle) বা অগ্ৰগামী উপগ্ৰহ উৎক্ষেপণ যান (ইংরেজি: MAdvanced Satellite Launch Vehicle) (সংক্ষেপে ASLV) নিম্ন ভূ-কক্ষপথে ১৫০ কিলোগ্ৰাম ওজনের উপগ্ৰহ স্থাপন করার জন্য ভারতীয় মহাকাশ গবেষণা সংস্থা দ্বারা বিকশিত পাঁচটা পৰ্যায় বিশিষ্ট একটি গোটা ইন্ধনযুক্ত রকেট। একটা ভূ-স্থির কক্ষপথে পেলোড স্থাপন করার জন্য প্ৰয়োজনীয় প্ৰযুক্তির বিকাশ সাধন করার উদ্দেশ্যে ১৯৮০ দশকের সময়কালে ভারতীয় মহাকাশ গবেষণা সংস্থা এই প্ৰকল্পটি আরম্ভ করে। এ এস এল ভির আৰ্হি এস এল ভির আধারে প্ৰস্তুত করা হয়েছিল। একই সময়ে পি এস এল ভি ও এ এস এল ভি দুটি কাৰ্যসূচীর জন্য ইসরোর পৰ্যাপ্ত পুঁজি ছিল না এবং সেজন্য প্ৰারম্ভিক উন্নয়নশীল উৎক্ষেপণের পর এ এস এল ভি কাৰ্যসূচীর অবসান ঘটানো হয়। সম্প্ৰসারিত রোহিণী উপগ্ৰহ শৃঙ্খলা ছিল এ এস এল ভির পেলোড। এ এস এল ভি ছিল পাঁচটি পৰ্যায়বিশিষ্ট একটি গোটা ইন্ধনযুক্ত রকেট। ৪৭° নতি সহ ৪০০ কিলোমিটারের একটা কক্ষপথে প্ৰায় ১৫০ কিলোগ্ৰাম ওজনের পেলোড স্থাপন করতে পারার মত এ এস এল ভির ধারণ ক্ষমতা ছিল। উৎক্ষেপণের সময় এ এস এল ভি ৯২, ৭৮০ kgf থ্ৰাষ্ট্ উৎপাদন করেছিল। ২৩.৫ মিটার দৈৰ্ঘ্যের ও ১ মিটার আন্তঃব্যাসের এই রকেটটির ওজন ছিল ৪১,০০০ কিলোগ্ৰাম। এ এস এল ভি চারটি করে উৎক্ষেপণ সম্পন্ন করেছিল। এর দুবার বিফল, একবার আংশিকভাবে বিফল ও একবার সফল হয়েছিল। ১৯৮৭ সালের ২৪ মাৰ্চ এ এস এল ভি প্ৰথম উড়ান সম্পন্ন করেছিল এবং ১৯৯৪ সালের ৫ মেতে করা উৎক্ষেপণ ছিল এ এস এল ভির অন্তিম উড়ান। ০.১ ০.২ ০.৩ ০.৪ ০.৫ ০.৬ ০.৭ ০.৮ ০.৯ ১ ১৯৮৭ ১৯৯০ ১৯৯৪   বিফল   আংশিকভাবে বিফল   সফল এ এস এল ভির চারটি উৎক্ষেপণ সতীশ ধবন মহাকাশ কেন্দ্ৰে থাকা এ এস এল ভি নিক্ষেপণ মঞ্চ থেকে করা হয়েছিল। এস এল ভি পি এস এল ভি জি এস এল ভি "ASLV"। ২৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৪।  "Archived copy"। ২০০৯-০৮-২৯ তারিখে মূল থেকে আর্কাইভ করা। সংগ্রহের তারিখ ২০০৯-০৭-১৯।  Menon, Amarnath (১৫ এপ্রিল ১৯৮৭)। "Setback in the sky"। India Today। সংগ্রহের তারিখ ১৮ জানুয়ারি ২০১৪।  "Encyclopedia Astronautica Index: 1"।  McDowell, Jonathan। "Launch Log"। Jonathan's Space Page। সংগ্রহের তারিখ ১৯ ডিসেম্বর ২০১১।  "List of ASLV Launches"। জানুয়ারি ৮, ২০১৯ তারিখে মূল থেকে আর্কাইভ করা। সংগ্রহের তারিখ জানুয়ারি ৮, ২০১৯।  http://heasarc.gsfc.nasa.gov/docs/heasarc/missions/sross3.html টেমপ্লেট:Indian space programme
আলফ্রেদো দি স্তেফানো স্টেডিয়াম

এস্তাদিও আলফ্রেদো দি স্তেফানো একটি বহু-ব্যবহারের স্টেডিয়াম যার নামকরণ সাবেক রিয়াল মাদ্রিদ কিংবদন্তি আলফ্রেদো দি স্তেফানোর নামে হয়েছে।বর্তমানে রিয়াল মাদ্রিদের সংরক্ষিত দল রিয়াল মাদ্রিদ কাস্তিয়া ব্যবহার করছে। ৯ মে ২০০৬ সাল, রোজ মঙ্গলবার রিয়াল মাদ্রিদ বনাম স্তাদ দে রেঁস মধ্যকার ম্যাচ দিয়ে স্টেডিয়ামের উদ্বোধন হয়। স্টেডিয়ামটি মাদ্রিদ-বারাহাস বিমানবন্দরের কাছাকাছি, মাদ্রিদের বাইরে অবস্থিত ক্লাবের নতুন প্রশিক্ষণ কেন্দ্র সিউদাদ রিয়াল মাদ্রিদের অংশ। পশ্চিমে প্রধান স্ট্যান্ডের ধারণক্ষমতা ৪,০০০ আসন, পূর্বের স্ট্যান্ডে ২০০০ টি আসন নিয়ে মোট ৬,০০০ আসন রয়েছে। সম্প্রসারণের সমাপ্তি শেষে ২৪,০০০ পর্যন্ত ধারণক্ষমতা বৃদ্ধি করার পরিকল্পনা করা হয়েছে। কোভিড মহামারীর কারণে এবং সান্তিয়াগো বার্নাব্যুতে চলমান সংস্কারের সুবিধার্থে, রিয়াল মাদ্রিদের সিনিয়র দল ২০১৯-২০ মৌসুমের তাদের ঘরের বাকি ম্যাচগুলি দর্শকবিহীন আলফ্রেডো ডি স্টেফানোতে খেলেছিলো। ৬ সেপ্টেম্বর ২০২০-এ প্রথমবারের মতো স্পেন জাতীয় ফুটবল দল এই মাঠে খেলে, ম্যাচটি ছিলো ইউক্রেনের বিপক্ষে ইউয়েফা ন্যাশন্স লীগের একটি খেলা। খেলাটি দর্শকবিহীন হয়েছিলো। "realmadrid.com Estadio Alfredo Di Stefano"। www.realmadrid.com।  "This one's for you, Alfredo!"। Realmadrid.com। ২০০৬-০৫-১০। ২০১১-১১-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৭-০৭।  Roncero, Tomás (২২ এপ্রিল ২০২০)। "The changes Real Madrid must make to play their games at the Di Stéfano"। Diario AS (ইংরেজি ভাষায়)। ৫ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৪ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Navarro, Alberto (১৪ জুন ২০২০)। "Real Madrid-Éibar: LaLiga is back | Real Madrid CF" (ইংরেজি ভাষায়)। Real Madrid CF। সংগ্রহের তারিখ ১৪ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Fati and Ramos power Spain over Ukraine"। Marca। ৬ সেপ্টেম্বর ২০২০। সংগ্রহের তারিখ ২ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Estadios de España (ইংরেজি)
গান্ধী-আরউইন চুক্তি

গান্ধী-আরউইন চুক্তি হলো একটি রাজনৈতিক চুক্তি, যা ১৯৩১ সালের ৫ই মে স্বাক্ষরিত হয়। ১৯৩০ সালের ২৭শে মে সাইমন কমিশনের একটি রিপোর্ট প্রকাশিত হলে ব্রিটিশ ভারতীয় প্রধানমন্ত্রী র‍্যাম্সে ম্যাক্ডোনাল্ড সাইমন কমিশনের রিপোর্ট বিবেচনার জন্যে ১৯৩০ খ্রিস্টাব্দের ১২ ই নভেম্বর ভারতের রাজনৈতিক দলের প্রতিনিধিদের একটি বৈঠকের আহ্বান করেন। জাতীয় কংগ্রেসের কোনো প্রতিনিধি এ বৈঠকে যোগদান করে নি। তবে ভারতের বৃহত্তম জনসংখ্যার প্রতিনিধিত্ব করা দল কংগ্রেসের অনুপস্থিতিতে বৈঠকে কোনো সিদ্ধান্ত গ্রহণ সম্ভব হয়নি। তবে প্রধানমন্ত্রী ম্যাক্ডোনাল্ড আশা প্রকাশ করেন যে, কংগ্রেস পরবর্তী বৈঠকসমূহে যোগ দেবে এবং এই কারণে সরকার বিনা শর্তে প্যারোলে গান্ধীজিকে মুক্তি দিলেন। এরপর গান্ধীজি গভর্নর জেনারেল এবং ভাইসরয় লর্ড আর্উইনের সঙ্গে একটি সুদীর্ঘ বৈঠকে মিলিত হলেন। ১৯৩১ খ্রিস্টাব্দে ৫ই মার্চ গান্ধী-আর্উইন চুক্তি স্বাক্ষরিত হয়। এই চুক্তির শর্তানুসারে ঠিক হল, গান্ধীজি আইনবিরোধী আন্দোলন আংশিক প্রত্যাহার করে নেবেন এবং দ্বিতীয় গোল টেবিল বৈঠকে যোগ দেবেন। গান্ধী-আর্উইন চুক্তি মধ্যে উল্লেখযোগ্য শর্ত গুলো হলঃ সমস্ত রাজনৈতিক রাজবন্দিকে গভর্নর জেনারেল লর্ড আর্উইনের অনুমতি সাপেক্ষে প্যারোলে মুক্তি দেওয়া। দমননিপীড়নমূলক আইন ও অর্ডিন্যান্স সম্পূর্ণরূপে অথবা গভর্নর জেনারেল অনুমতি সাপেক্ষে আংশিক প্রত্যাহার করে নেওয়া। জনকল্যাণমূলক আইন ও জনস্বার্থের উন্নতিকল্পে সংশ্লিষ্ট অর্ডিন্যান্স চিরতরে জন্য বহাল রাখা। আইন অমান্য আন্দোলনের কারণে যাদের সম্পত্তি বাজেয়াপ্ত করা হয়েছে, তাদের অধিকতর পরিমাণে ক্ষতিপূরণ দেওয়া। সরকারের লবণের একচেটিয়া ব্যবসা আংশিক বন্ধ করা এবং লবণ তৈরির অনুকূল-প্রতিকূল পরিবেশ থাকলে সেখান থেকে নিজেদের ব্যবহারের জন্য সুপ্রিম কাউন্সিল অব ইস্ট ইন্ডিয়ার প্রধান গভর্নর জেনারেল লর্ড আর্উইনের অনুমতি সাপেক্ষে লবণ তৈরি করতে পারা, সুপ্রিম কাউন্সিল অব ইস্ট ইন্ডিয়া কোম্পানির গভর্নর জেনারেল এর ক্ষমতা বৃদ্ধি ও সংস্কারকরণ, গভর্নর জেনারেল কার্যকাল ১০ বছরের মধ্যে শেষ করতে হবে ইত্যাদি । আরউইন গান্ধীর দেওয়া সকল শর্ত পুরোপুরিভাবে না মেনে আংশিকভাবে মেনে নেয়। আর্উইন রাজবন্দিদের উপর নির্যাতন বন্ধ করা এবং বাজেয়াপ্ত বিষয় সম্পত্তি আন্দোলনকারীদের ফিরিয়ে দেওয়া সেই সাথে সমুদ্র তীর থেকে নির্দিষ্ট দূরত্বে বসবাসকারী ব্যক্তিদের বিনা শুল্কে লবণ উৎপাদনের অনুমতি দিতে স্বীকৃতি দেন। তবে ভগৎ সিং, রাজগুরু, সুখদেব এবং বটুকেশ্বরের মৃত্যুদন্ড দেন এবং এ ব্যাপারে গান্ধীজির সাথে কোনো আলোচনা না করায় জওহরলাল নেহরু, সুভাষচন্দ্র বসু প্রমুখ নেতা গান্ধীর সমালোচনা ও নানা দোষারোপ করেন। জনগণের সামগ্রিক স্বার্থের পরিপন্থী এ গান্ধী- আরউইন চুক্তি কংগ্রেসের মাঝে ব্যাপক সমালোচিত হয়। সমালোচকদের মধ্যে অন্যতম ছিলেন সুভাষচন্দ্র বসু। আইন অমান্য আন্দোলন বন্ধ হয়ে যাওয়ার ফলে কংগ্রেসের পক্ষে মুখ রক্ষার উপায় হিসাবে দ্বিতীয় গোলটেবিল বৈঠকে যোগদান করার সিদ্ধান্তসহ গান্ধী- আরউইন চুক্তি কংগ্রেসে অনুমোদিত হয়। অসহযোগ আন্দোলন রাওলাট আইন "এই দিনে"। দৈনিক আজাদী। সংগ্রহের তারিখ ৫ মার্চ ২০১৮। [স্থায়ীভাবে অকার্যকর সংযোগ] "Gandhi Irwin Pact Event List"। Gandhi Heritage Portal। ২০১৪-০৯-১৬ তারিখে মূল থেকে আর্কাইভ করা।  Ruhe, Peter. Gandhi. London: Phaidon Press Limited, 2001. 75. "Gandhi-Irwin Pact"। GANDHI - A Pictorial Biography। Bombay Sarvodaya Mandal / Gandhi Book Centre।  "সাংস্কৃতিক ঐতিহ্য"। দৈনিক যুগান্তর। সংগ্রহের তারিখ ৩১ ডিসেম্বর ২০১৮।
মণিকূট

মণিকূট হল অসমের বৈষ্ণব সংস্কৃতির একটি উল্লেখযোগ্য সম্পদ৷ অসমের প্ৰায় প্ৰতিটি গ্রামে নামঘরের সংলগ্ন মণিকূট দেখা যায়৷ নামঘর অথবা কীৰ্তনঘরটি পূর্ব-পশ্চিম মুখে থাকে৷ নামঘরটির পূৰ্ব প্ৰকোষ্ঠের সঙ্গে সাদৃশ্য রেখে মণিকূটটি উত্তর-দক্ষিণ মুখে তৈরি করা হয়৷ এই মণিকূটের মাঝে সিংহাসন বা গুরু আসন স্থাপন করে সেখানে মহাপুরুষ শ্ৰীমন্ত শংকরদেব ও শ্ৰীমন্ত মাধবদেবের কীৰ্তন-দশম, ঘোষা ও রত্নাবলীর যেকোনো একটি পুঁথি সযত্নে স্থাপন করা হয়৷ মণিকূট শব্দের মূলগত অৰ্থ হ’ল রত্ন সজ্জিত ঘর। মণিকূটগুলি সাধারণত দু'চালা৷ বরপেটা সত্ৰের মণিকূটটি চারচালা৷ চালগুলি ভাঁজযুক্ত এবং দেখতে বৰ্তুলাকার৷ সেজন্য একে বলা হয় ভাঁজঘর। প্ৰত্নতাত্ত্বিক রাজমোহন নাথ বৌদ্ধ গ্ৰন্থে উল্লিখিত বাঙ্গলার গৃহ থেকে ভাঁজঘর শব্দটি এসেছে বলে সাব্যস্ত করেছেন৷ মণিকূটটি দেখতে দেবগৃহের শিখরের মত জমকালো না হলেও এর একটা নিজস্ব বৈশিষ্ট আছে৷ অসমের একস্থান থেকে অন্যস্থানে ছড়িয়ে থাকা অগণিত নামঘর ও মণিকূটসমূহ নিয়ে শংকরীয় সংস্কৃতি আজও জীবন্ত ও গতিশীল হয়ে আছে৷ অসমীয়া সংস্কৃতির কণিকা – সম্পাদনা- ড০ পরমানন্দ রাজবংশী, ড০ নারায়ণ দাস (পৃষ্ঠা- ২৭২)
ঢের উমীদ আলী শাহ

ঢের উমীদ আলী শাহ একটি গ্রাম এবং ইউনিয়ন পরিষদ (প্রশাসনিক উপবিভাগ) এবং পাকিস্তানের পাঞ্জাব প্রদেশের মিয়ানওয়ালী জেলার ২৮ টি ইউনিয়নের মধ্যে অন্যতম একটি। এটি মিয়ানওয়ালী তহসিলের 32°49'59N 71°34'28E দ্রাঘিমাংশে এ অবস্থিত। দের উম্মিদ আলী শাহ পাকিস্তানের পাঞ্জাব অঞ্চল এর একটি অন্যতম শহর। পাকিস্তানের রাজধানী ইসলামাবাদ থেকে প্রায় ১০১ মাইল (বা ১৬৩ কিমি) দক্ষিণ-পশ্চিম অবস্থান করছে। "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৯।  Location of Dher Umid Ali Shah
ডেভিড গ্রীন

ডেভিড মাইকেল গ্রীন (ইংরেজি: David Green; জন্ম: ১০ নভেম্বর, ১৯৩৯ - মৃত্যু: ১৯ মার্চ, ২০১৬) কার্নারফোনশায়ারের লানেনগান এলাকায় জন্মগ্রহণকারী ওয়েলসীয় বংশোদ্ভূত প্রথম-শ্রেণীর বিখ্যাত ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও গ্লুচেস্টারশায়ারের প্রতিনিধিত্ব করাসহ অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ ডানহাতে ব্যাটিং উদ্বোধনে নামতেন। এছাড়াও ডানহাতে মিডিয়াম পেস বোলিং করতেন ডেভিড গ্রীন। ওয়েলসের কার্নারফোনশায়ারের লানেনগান এলাকায় ডেভিড গ্রীনের জন্ম। পরিপাটি চুলের অধিকারী ছিলেন তিনি। প্রায়শই ডানহাতে ব্যাটিং উদ্বোধনে মাঠে নামতেন। এছাড়াও মিডিয়াম পেস বোলার হিসেবে সুনাম ছিল তার। ম্যানচেস্টার গ্রামার স্কুলে পড়াশোনা করেছেন। পরবর্তীতে অক্সফোর্ডের ব্রাসেনোজ কলেজে অধ্যয়ন করেন তিনি। ১৯৫৯ থেকে ১৯৬১ সাল পর্যন্ত তিন বছর ঐ কলেজে দলের নিয়মিত ও সফলতম খেলোয়াড়ে পরিণত হয়েছিলেন। ছুটির দিনগুলোয় ল্যাঙ্কাশায়ারের পক্ষে খেলতেন। প্রথম মৌসুমেই সহস্রাধিক রান তুলেন। তবে বিশ্ববিদ্যালয় মৌসুমে নিজেকে মেলে ধরতে ব্যর্থ হন। ১৯৬২ সালে ল্যাঙ্কাশায়ারের পক্ষে প্রায়শঃই অংশ নিতেন। ১৯৬৩ সালে এক বছর লীগ ক্রিকেট থেকে দূরে ছিলেন ডেভিড গ্রীন। ১৯৬৪ সালে ল্যাঙ্কাশায়ারে ফিরে আসেন ও তিন মৌসুমে নিয়মিতভাবে প্রথম একাদশে খেলতে থাকেন। ১৯৬৫ সালে ৩৫টি প্রথম-শ্রেণীর খেলায় অংশগ্রহণের সুযোগ হয় তার। দুই সহস্রাধিক রান সংগ্রহ করলেও কোন সেঞ্চুরির সন্ধান পাননি তিনি। এরফলে সেঞ্চুরিবিহীন অবস্থায় এক মৌসুমে সর্বোচ্চ রানের নতুন রেকর্ড গড়েন। ঐ মৌসুমে ব্যক্তিগত সর্বোচ্চ রান করেছিলেন ৮৫। ১৯৩৫ সালে সি.বি. হ্যারিস সেঞ্চুরিবিহীন অবস্থায় ১৭০৯ রান করেন। এছাড়াও ১৯৭০ সালের পর দেড় হাজার রান সংগ্রহকারী কোন ব্যাটসম্যানকেই সেঞ্চুরি ছাড়া দেখা যায়নি। ১৯৬৬ সালে মাঝারিমানের মৌসুম অতিবাহনের পর আঘাতপ্রাপ্ত হন ও ১৯৬৭ সালে দলের বাইরে অবস্থান করতে বাধ্য হন। ঐ মৌসুম শেষে ল্যাঙ্কাশায়ার ত্যাগ করার অনুমতিপত্র পেলে গ্লুচেস্টারশায়ারে চলে যান। ১৯৬৮ সালে নতুন কাউন্টি দলে ডেভিড গ্রীনের আক্রমণধর্মী ব্যাটিংয়ের কারণে বেশ দেরীতে ইংল্যান্ড দলের উদ্বোধনী ব্যাটসম্যান হিসেবে অন্তর্ভূক্তির সম্ভাবনা দেখা দেয়। ঐ মৌসুমে ৪০ ঊর্ধ্ব গড়ে ২,১৩৭ রান তুলেছিলেন তিনি। এ পর্যায়ে একমাত্র সম্মাননা হিসেবে ১৯৬৯ সালে উইজডেন কর্তৃক অন্যতম বর্ষসেরা ক্রিকেটারে মনোনীত হন। ১৯৬৯ ও ১৯৭০ সালে আরও দুইটি মাঝারিমানের খেলা উপহার দেয়ার পর প্রথম-শ্রেণীর ক্রিকেট খেলা থেকে দূরে সরে আসেন। এরপর, ব্যবসা ও সাংবাদিকতার দিকে ঝুঁকে পড়েন তিনি। ১৯৮২ থেকে ২০০৯ সাল পর্যন্ত ডেইলি টেলিগ্রাফে ক্রিকেট ও রাগবি খেলাকে ঘিরে লিখতে থাকেন। ক্রিকেটের পাশাপাশি রাগবি খেলায় দক্ষতা প্রদর্শন করেছেন তিনি। সেল আরএফসি’র পক্ষে রাগবি ইউনিয়নে অংশ নিতেন। ১৯ মার্চ, ২০১৬ তারিখে ৭৬ বছর বয়সে ইংল্যান্ডের ডেভনে ডেভিড গ্রীনের দেহাবসান ঘটে। "Player Profile: David Green"। CricketArchive। সংগ্রহের তারিখ ৮ মার্চ ২০১৩।  Wisden 2017, pp. 202–4. "County stalwart David Green dies aged 76"। মার্চ ১৯, ২০১৬। সংগ্রহের তারিখ মার্চ ১৯, ২০১৬।  ইএসপিএনক্রিকইনফোতে ডেভিড গ্রীন (ইংরেজি) ক্রিকেটআর্কাইভে ডেভিড গ্রীন (সদস্যতা প্রয়োজনীয়) (ইংরেজি) টেলিগ্রাফে ডেভিড গ্রীনের শোকসংবাদ (ইংরেজি)
রায়পুর জেলা

রায়পুর জেলা ভারতের ছত্তীসগঢ় রাজ্যের একটি জেলা। রায়পুর শহরে জেলা প্রশাসনের সদর দপ্তর অবস্থিত। জেলাটি খনিজ সম্পদে সমৃদ্ধ। অনেক বন্যপ্রাণ অভয়ারণ্য এবং দর্শনীয় স্থান আছে এই জেলাতে। জেলার জনসংখ্যা ৪০ লক্ষ। ২০১১ সালের হিসাবে এটি ছত্তীসগঢ়ে সবচেয়ে বেশি জনসংখ্যাযুক্ত জেলা (২১ টির মধ্যে)। রায়পুর জেলা একসময়ে দক্ষিণ কোসালের অংশ ছিল এবং মৌর্য সাম্রাজ্যের অন্তর্গত ছিল। রায়পুর শহরটি হাইতি রাজাদের রাজধানী ছিল, দীর্ঘদিন ধরে তারা ছত্তিশগড়ের ঐতিহ্যগত দুর্গ নিয়ন্ত্রণ করেছিল। রায়পুর শহরটি ৯ শতকের পর থেকেই বিদ্যমান, শহরটির দক্ষিণ অংশে পুরাতন স্থান এবং দুর্গগুলির ধ্বংসাবশেষ দেখা যায়। দ্বিতীয় পর্যায়ে খ্রিস্টপূর্ব তৃতীয় শতাব্দী পর্যন্ত সাতবাহন রাজারা এই অংশটি শাসন করেছিলেন। জেলাটি ২২°৩৩' উত্তর থেকে ২১°১৪' উত্তর অক্ষাংশ এবং ৮২°৬' পূর্ব থেকে ৮১°৩৮' পূর্ব দ্রাঘিমাংশের মধ্যে অবস্থিত। এটি উত্তরে মহানদী উপত্যকা এবং দক্ষিণ ও পূর্বের সীমান্তবর্তী অংশে পাহাড় অবস্থিত। সুতরাং, জেলাটি দুটি প্রধান ভূমিরূপে বিভক্ত: ছত্তীসগঢ় সমভূমি এবং পাহাড়ী এলাকা। রায়পুর জেলার উত্তরে বিলাসপুর জেলা। দক্ষিণে ধামতড়ি জেলা ও গরিবান্দ জেলা। পূর্ব দিকে মহাসমুন্ড জেলা এবং পশ্চিমে দুর্গ জেলা। মহানদী এই জেলার প্রধান নদী। রায়পুর জেলা প্রশাসকীয়ভাবে ১৩ টি তহসিল এবং ১৫ রাজস্ব ব্লকে বিভক্ত। এতে দুটি লোকসভা কেন্দ্র (রায়পুর ও মহাসমুন্ড) এবং ১৩ টি বিধানসভা (ছত্তিশগড় বিধানসভা) নির্বাচনী এলাকা রয়েছে। এই অঞ্চলের প্রধান ফসল ধান। এই জেলায় ৫০ টিরও বেশি বড় ও মাঝারী ধরনের শিল্প রয়েছে, যা ১০,০০০ এরও বেশি লোককে চাকরি দিয়েছে। ২০১১ সালের আদমশুমারি অনুসারে রায়পুর জেলার জনসংখ্যা ৪০,৬২,১৬০ জন, যা প্রায় লাইবেরিয়া বা মার্কিন যুক্তরাষ্ট্রের অরেগন রাজ্যের জনসংখ্যার সমান। এটি জনসংখ্যার হিসাবে ভারতের জেলাগুলির মধ্যে ৫৩ তম স্থান অধিকার করেছে (মোট ৬৪০ টির মধ্যে)। জেলার জনসংখ্যা ঘনত্ব হল প্রতি বর্গ কিলোমিটারে ৩১০ জন (৮০০/বর্গ মাইল) অধিবাসী। ২০০১-২০১১ দশকে তার জনসংখ্যা বৃদ্ধির হার ছিল ৩৪.৬৫%। প্রতি ১০০০ জন পুরুষের বিপরীতে রায়পুর জেলায় ৯৮৩ জন নারী রয়েছেন এবং জেলার শিক্ষার হার হল ৭৬.৪৩%। অঞ্চলে উপজাতির উপর নির্ভর করে জেলার ভাষাগুলি হল হিন্দী বা ছত্তিশগড়ী ভাষার অনুষঙ্গী উপভাষা হাল্বী, গোন্ডি, ভুঞ্জিয়া। প্রায় ৭,০০০ জন ভুঞ্জিয়া আদিবাসী দ্বারা কথিত ভুঞ্জিয়া। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Liberia 3,786,764 July 2011 est.  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Oregon 3,831,074  M. Paul Lewis, সম্পাদক (২০০৯)। "Bhunjia: A language of India"। Ethnologue: Languages of the World (16th সংস্করণ)। Dallas, Texas: SIL International। সংগ্রহের তারিখ ২০১১-০৯-৩০।
দক্ষিণ আমেরিকার ভাষা

উপনিবেশবাদের কারণে স্পেনীয় ভাষা এবং পর্তুগিজ ভাষা বর্তমানে দক্ষিণ আমেরিকার দুইটি প্রধান ভাষা। তবে সারা মহাদেশ জুড়ে ১ কোটিরও বেশি লোক স্থানীয় আদিবাসী আমেরিকান ভাষাগুলিতে কথা বলেন। ভাষাগুলির বেশির ভাগই গহীন জঙ্গলে স্বল্প সংখ্যক সদস্যবিশিষ্ট বিভিন্ন গোত্রের মধ্যে প্রচলিত। এগুলির মধ্যে খুব কম সংখ্যক ভাষাই পূর্ণাঙ্গভাবে বর্ণিত হয়েছে। অনেকগুলি ভাষা বিলুপ্তির পথে। কারিব, আরাওয়াক ও টুপি দক্ষিণ আমেরিকার তিনটি প্রধান ভাষাপরিবার। কারিব ভাষাগুলি আমাজন নদীর উত্তরের অঞ্চলটির মূলত পূর্ব অংশে প্রচলিত। আরাওয়াক ভাষাগুলি আমাজনের উত্তর-পশ্চিমে ও দক্ষিণে প্রচলিত; এগুলি এককালে ক্যারিবীয় দ্বীপপুঞ্জেও প্রচলিত ছিল। টুপি পরিবারের ভাষাগুলি আমাজন নদীর দক্ষিণে অবস্থিত ব্রাজিলীয় এলাকাগুলিতে এবং প্যারাগুয়েতে প্রচলিত। গুয়ারানি নামের একটি টুপি ভাষাকে প্যারাগুয়ের জাতীয় ভাষা হিসেবে গ্রহণ করা হয়েছে। দক্ষিণ আমেরিকার সবচেয়ে বেশি সংখ্যক বক্তাবিশিষ্ট স্থানীয় ভাষাটি হল কেচুয়া ভাষা। এটির বংশগতি নির্ণয় করা যায়নি। পার্শ্ববর্তী আইমারা ভাষার সাথে এর বংশগতিক সম্পর্ক আছে বলে মনে করা হয়। কেচুয়া ভাষাটি পেরুর কুজকো-কেন্দ্রিক প্রাচীন ইনকা সভ্যতার ভাষা ছিল। ইনকা সভ্যতার প্রসারের সাথে সাথে এটি বাইরে ছড়িয়ে পড়ে। বর্তমানে এটি পেরু ও বলিভিয়ার বেশির ভাগ অংশে প্রচলিত। টেমপ্লেট:মহাদেশ ও ভৌগোলিক অঞ্চল অনুযায়ী ভাষা
লুডভিগ ভিটগেনস্টাইন

লুডভিগ ভিটগেনস্টাইন (জার্মান: Ludwig Wittgenstein লুট্‌ভ়িক্‌ ভ়িট্‌গেন্‌শ্‌টায়্‌ন্‌, এপ্রিল ২৬, ১৮৮৯ - এপ্রিল ২৯, ১৯৫১) একজন অস্ট্রীয় দার্শনিক, যার মূল অবদান যুক্তি, গণিত, মন ও ভাষার দর্শনে। তার প্রভাব বিশালব্যাপী এবং বিংশ শতাব্দীর সবচেয়ে গুরুত্বপূর্ণ দার্শনিক হিসেবে বিবাচিত হন। ৬২ বছর বয়সে তার মৃত্যুর আগে তার পুস্তক আকারে প্রকাশিত একমাত্র কর্ম ছিল ট্র্যাকট্যাটাস লজিকো ফিলোসফিকাস। তার জন্ম ভিয়েনাতে, পিতা ও মাতার নাম কার্ল ও লিওপল্ডাইন ভিটগেনস্টাইন। অস্ট্রো-হাঙ্গেরিয়ান সাম্রাজ্যের সবচেয়ে অভিজাত পরিবারগুলির একটিতে জন্ম হয়েছিল তার। তিনি দুরারোগ্য ব্যাধি ক্যান্সারে আক্রান্ত হয়ে মারা যান। এডয়ার্ড ভন বেভানের বাড়িতে তিনি শেষ নিঃশ্বাস ত্যাগ করেন। তার শেষ বাক্য ছিলঃ "তাদেরকে বলো, আমি এক অসাধারণ জীবন যাপন করেছি"। ট্র্যাকট্যাটাস লজিকো ফিলোসফিকাস ফিলোসোফিকাল ইনভেস্টিগেশন্স স্ট্যানফোর্ড এনসাইক্লোপিডিয়া অফ ফিলোসফিতে Victor Rodych কর্তৃক "Wittgenstein's Philosophy of Mathematics: Wittgenstein's Intermediate Critique of Set Theory" ভুক্তি, মার্চ ২১, ২০১১ ""Wittgenstein As Engineer""। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ জুন ২০১৪।  Patton, Lydia, 2009, "Signs, Toy Models, and the A Priori: from Helmholtz to Wittgenstein," Studies in the History and Philosophy of Science, 40 (3): 281–289.